Løken ber Høgmo utsette comebacket
NRK-eksperten mener det vil være lurt av Høgmo å vente med å ta over RBK-skuta, til etter denne sesongen. - Det blir kanskje litt merkelig å komme inn igjen nå, først i oktober. For hans egen del hadde det nok vært lurest å vente til etter sesongen, mener Løken. Les også:Tørum spent på Høgmo-comeback Eks-RBK`eren mener likevel at Høgmo må få muligheten til å komme tilbake og vise hva han er god for som fotballtrener.- Han er fremdeles hovedtrener i Rosenborg. Men selvsagt blir det en spesiell situasjon. Laget har gjort det bra under Tørum, sier Løken som samtidig mener man ikke må overvurdere trenervikarens betydning. - Tørum har vært veldig klar på hva han har villet. Men RBK har hatt marginene på sin side, og vunnet mange jevne kamper. Karl-Petter Løken tror Høgmo har tenkt nøye gjennom comebacket i fotballsirkuset.- Jeg tror han vil være veldig åpen omkring det som er skjedd. Det tror jeg også er veldig viktig. Han er nødt til å ta en runde med alle og forklare hvorfor han trengte tid. Rosenborg er jo myntet nettopp på åpenhet og stor takhøyde. - Tror du flyten Rosenborg nå er inne i, kan forsvinne med «trenerskiftet»? - Det er ingen tvil om at laget har hatt en opptur under Tørum, og at spillerne husker gode resultater. Men jeg tror ikke det vil påvirke prestasjonene, mener Løken, som ikke klarer å bestemme seg for hvem han tror vinner seriegullet i år: - Det står mellom tre lag, Rosenborg, Brann og Lillestrøm. Men det er veldig åpent. RBK-Brann blir utvilsomt en nøkkelkamp.
Tidligere RBK-spiller Karl-Petter Løken mener Per Mathias Høgmos comeback-timing er dårlig.